ai4bharat/Pralekha huggingface dataset:
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते कर्नाटक मधल्या सुमारे 11,000 कोटी रुपयांच्या 33 राष्ट्रीय महामार्ग प्रकल्पांचे उद्घाटन आणि भूमीपूजन
केंद्रीय रस्ते वाहतूक आणि महामार्ग मंत्री नितीन गडकरी यांनी आज दूर दृश्य प्रणालीद्वारे कर्नाटक मधल्या 33 राष्ट्रीय महामार्ग प्रकल्पांचे उद्घाटन आणि भूमीपूजन केले.या प्रकल्पांतर्गत 10,904 कोटी रुपये खर्चाच्या एकूण 1,197 किलोमीटर लांबीच्या रस्त्यांचा समावेश आहे. गेल्या सहा वर्षात कर्नाटकात 900 किलोमीटरहून जास्त राष्ट्रीय महामार्गांचा समावेश झाला आहे आणि आता त्यांची एकूण लांबी 7652 किलोमीटर झाली आहे. एकूण 2,384 किलोमीटर लांबींच्या रस्त्यांची 37,311 कोटींच्या खर्चाचे 71 प्रकल्प प्रगतीपथावर आहेत. त्यापैकी 1,127 किलोमीटर लांबीच्या 12,286 कोटी रुपये खर्चाच्या 26 प्रकल्पांमा मध्ये कामामध्ये 70% प्रगती झाली आहे, असे ते यावेळी म्हणाले.
व्यापार आणि अर्थव्यवस्थेला लाभ व्हावा यासाठी बंदरांच्या सुलभ कनेक्टीव्हिटीसाठी गोवा ते केरळ सीमेपर्यंत, बेलेकेरी, कारवार व मंगलोर या शहरांना जोडणाऱ्या 278 किमी लांबीच्या व 3443 कोटी रुपये खर्चाच्या संपूर्ण लांबलचक किनारी मार्गाच्या चौपदरीकरणाचे काम हाती घेण्यात आले आहे. रस्ता प्रवास करणाऱ्यांच्या सुरक्षिततेच्या विचारातून राष्ट्रीय महामार्ग-75 यावरील डोंगर उतारावरील शिर्डी घाट, राष्ट्रीय महामार्ग 73 वरील चार्मदी घाट व राष्ट्रीय महामार्ग-275 यावरील संपाजे घाट या तीनही कामांना मंजूरी देण्यात आली आहे, असे मंत्र्यांनी नमूद केले.
केंद्र सरकार येत्या काही वर्षात कर्नाटक राज्यामध्ये सुमारे 1,16,144 कोटी रुपयांची गुंतवणूक करणार असल्याची माहिती गडकरी यांनी दिली. आर्थिक वर्ष 2019-21 मध्ये 5083 कोटी रुपये खर्चाचे एकूण 275 किमी लांबीच्या 11 रस्ते प्रकल्प या राज्याला देण्यात आल्याचे गडकरी यांनी नमूद केले.
देशातील मुख्य ऊस उत्पादक राज्यांपैकी एक मोठे उत्पादक राज्य असलेल्या कर्नाटकाने मोठ्या प्रमाणावर इथेनॉल उत्पादन हाती घ्यावे अशी सूचना त्यांनी केली. देशात साखर व तांदूळ यांचे जास्त उत्पादन होत असून सरकारकडे पुरेसा साठा आहे. अतिरिक्त साठा इथेनॉलमध्ये रुपांतरीत करता येईल, जे वाहनासाठीच्या इंधनाला पर्याय म्हणून वापरता येईल असे त्यांनी नमूद केले. यामुळे शेतकऱ्यांच्या उत्पन्नात भर तर पडेलच शिवाय इंधनाला स्वदेशी पर्याय निर्माण होईल असे त्यांनी स्पष्ट केले.
रस्ते वाहतूक व महामार्ग राज्यमंत्री व्ही के.सिंग म्हणाले, आज उद्घाटन होत असलेल्या प्रकल्पांमुळे कर्नाटक मधल्या प्रमुख शहराना उत्तम कनेक्टीव्हिटी प्राप्त होईल. आंतरराज्य पातळीवरील कनेक्टीवीटी वेगवान आणि सुलभ होईल. याचा शेती, मासेमारी व आरोग्यक्षेत्रावरपरिवर्तनात्मक प्रभाव पडेल असे त्यांनी सांगितले.
मंत्रिमंडळ
इलेट्रॉनिक्स आणि माहिती तंत्रज्ञान क्षेत्रात भारत आणि अंगोला यांच्यातल्या द्विपक्षीय सहकार्याला प्रोत्साहन देण्यासाठीच्या सामंजस्य कराराची मंत्री मंडळाला माहिती
नवी दिल्ली, 23 मे 2018
इलेक्ट्रॉनिक्स आणि माहिती तंत्रज्ञान क्षेत्रात भारत आणि अंगोला यांच्यातल्या द्विपक्षीय सहकार्याला प्रोत्साहन देण्यासाठीच्या सामंजस्य कराराची मंत्री मंडळाच्या आज झालेल्या बैठकीत माहिती देण्यात आली.
ई प्रशासन, माहिती तंत्रज्ञान शिक्षणासाठी मनुष्यबळ विकास, माहिती सुरक्षा, इलेट्रॉनिक्स हार्ड वेअर उत्पादन,
टेली मेडिसिन या क्षेत्रात घनिष्ट सहकार्याला प्रोत्साहन देण्याचा या सामंजस्य कराराचा उद्देश आहे.
पूर्वपीठीका:
माहिती आणि दूरसंचार तंत्रज्ञान क्षेत्रात, द्विपक्षीय आणि क्षेत्रीय सहकार्य चौकटी अंतर्गत, आंतर राष्ट्रीय सहकार्याला प्रोत्साहन देणे इलेट्रॉनिक्स आणि माहिती तंत्रज्ञान मंत्रालयाला अनिवार्य आहे. माहिती आणि दूरसंचार तंत्रज्ञान क्षेत्रात, माहितीचे आदानप्रदान करण्यासाठी आणि घनिष्ट सहकार्यासाठी, इलेट्रॉनिक्स आणि माहिती तंत्रज्ञान मंत्रालयाने विविध देशातल्या संस्था आणि एजंसी समवेत सामंजस्य करार केले आहेत.
B.Gokhale/N.Chitale/D.Rane
(Visitor Counter : 75
ग्रामीण विकास मंत्रालय
पश्चिम बंगाल, पंजाब, तेलंगणा, केरळ, तामिळनाडू, हरियाणा, बिहार आणि राजस्थान या राज्यांमधील काही जिल्ह्यांना अद्याप प्रति जिल्हा 75 अमृत सरोवरांचे उद्दिष्ट गाठता आलेले नाही
66,278 अमृत सरोवरे बांधली/पुनरूज्जीवीत करण्यात आली
प्रत्येक जिल्ह्यात 75 अमृत सरोवरांच्या निर्मितीचे जिल्हास्तरीय उद्दिष्ट गाठण्यासाठी राज्यांनी प्रयत्न केले असून पश्चिम बंगाल, पंजाब, तेलंगणा, केरळ, तामिळनाडू, हरियाणा, बिहार आणि राजस्थान या राज्यांमधील काही जिल्ह्यांना अद्याप प्रति जिल्हा 75 अमृत सरोवरांचे उद्दिष्ट गाठता आलेले नाही.
आतापर्यंत निश्चित केलेल्या 1,12,277 अमृत सरोवरांपैकी 81,425 अमृत सरोवरांचे काम सुरू करण्यात आले आहे. एकूण 66,278 अमृत सरोवरांचे बांधकाम करण्यात आले आहे किंवा ती पुनरूज्जीवीत करण्यात आली आहेत.
पार्श्वभूमी:
शाश्वत जलस्त्रोत उपलब्ध व्हावेत, या उद्देशाने प्रत्येक जिल्ह्यामध्ये 75 जलस्त्रोतांचा विकास आणि त्यांचे पुनरूज्जीवन करण्याच्या उद्दीष्टाने पंतप्रधान नरेंद्र मोदी यांनी 24 एप्रिल 2022 रोजी अमृत सरोवर अभियानाचा प्रारंभ केला. या अभियानाच्या योग्य मार्गदर्शक सूचनांचे पालन करून 50,000 अमृत सरोवरांच्या निर्मितीचे राष्ट्रीय उद्दिष्ट गाठण्यात आले आहे.
हे अभियान संपूर्ण शासकीय दृष्टिकोनातून हाती घेण्यात आले असून यामध्ये पुढील आठ केंद्रीय मंत्रालये / विभागांचा समावेश आहे. ग्रामीण विकास विभाग, भूसंपदा विभाग, पेयजल आणि स्वच्छता विभाग, जलसंपदा विभाग, पंचायती राज मंत्रालय, वन, पर्यावरण आणि हवामान बदल मंत्रालय, रेल्वे मंत्रालय, रस्ते, वाहतूक आणि महामार्ग मंत्रालय यामध्ये सहभागी आहेत. तसेच भास्कराचार्य राष्ट्रीय अंतराळ अनुप्रयोग आणि भू-सूचना विज्ञान संस्था  या मोहिमेतील तांत्रिक भागीदार आहेत. हे अभियान राज्य आणि जिल्ह्यांच्या माध्यमातून राज्यांच्या स्वतःच्या योजनांव्यतिरिक्त महात्मा गांधी राष्ट्रीय ग्रामीण रोजगार हमी योजना, पंधराव्या वित्त आयोगाकडून अनुदान, प्रधानमंत्री कृषी सिंचन योजनेअंतर्गत पाणलोट विकास घटक, हर खेत को पानी यांसारख्या योजनांवर पुन्हा लक्ष केंद्रित करून कार्य करते. याशिवाय या अभियानाच्या माध्यमातून नागरिक आणि अशासकीय घटक एकत्र येऊन या प्रयत्नांना गती देण्यासाठी चालना दिली जात आहे.
संरक्षण मंत्रालय
पुण्यातील कमांड रुग्णालयात कर्क रोग रुग्णांसाठी उपचार केंद्राचे उद्घाटन
पुणे, 30 ऑगस्ट 2022
पुण्यातील कमांड रुग्णालयात 30 ऑगस्ट 2022 रोजी लष्कराच्या दक्षिण कमांडचे प्रमुख लेफ्टनंट जनरल जे. एस नैन, परम विशिष्ट सेवा पदक, अति विशिष्ट सेवा पदक, सेवा पदकप्राप्त, एडीसी, यांच्या हस्ते 120 खाटांच्या दुर्धर रोगांवरील उपचार केंद्राचे  उद्घाटन करण्यात आले. हे केंद्र कमांड रुग्णालय संकुलाचा एक भाग आहे आणि डॉक्टर आणि निमवैद्यकीय अधिकाऱ्यांच्या समर्पित आणि अनुभवी चमूद्वारे कर्करोगाच्या रूग्णांना सर्वसमावेशक दर्जेदार सेवा देण्यासाठी समर्पित ऑपरेशन थिएटर, अतिदक्षता विभाग आणि डे केअर सुविधेसह अत्याधुनिक सुविधांनी पूर्णपणे सुसज्ज आहे. केमोथेरपी, शस्त्रक्रिया आणि रेडिएशनसह कर्करोगाच्या रुग्णांचे निदान, वर्कअप आणि उपचार एकाच ठिकाणी मिळणारे हे केंद्र आहे आणि त्यात दोन खाटांचे बोन मॅरो ट्रान्सप्लांट युनिट देखील समाविष्ट आहे. या नवीन सुविधेसह, कर्करोगाची काळजी आणि संशोधन नवीन उंची गाठेल आणि त्याच्यावर अवलंबून असलेल्या रुग्णांना अडचणीत मदत करेल.PIB Pune | M.Iyengar/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
पंतप्रधान कार्यालय
उच्च दर्जाची आणि परवडणारी आरोग्यसेवा, निरोगी भारत अभियानात योगदान देत आहे : पंतप्रधान
पंतप्रधानांनी आज केंद्रीय मंत्री प्रल्हाद जोशी यांचे एक ट्विट सामायिक केले. या ट्विटमध्ये जोशी यांनी परवडणाऱ्या दरात आरोग्य सेवा प्रदान करण्यासाठी सरकार राबवत असलेल्या उपक्रमांच्या परिणामांचा उल्लेख केला आहे.
पंतप्रधानांनी ट्विट केले :
"उच्च दर्जाची आणि परवडणारी आरोग्यसेवा प्रदान करण्यासाठी केलेले आमचे प्रयत्न निरोगी भारत अभियानात कसे योगदान देत आहेत आणि अनेक लोकांना मदत करत आहेत, याचे हे आणखी एक उदाहरण."
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 17 मे 2022
|
|
- 191.48 cr vaccine doses have been administered so far under Nationwide Vaccination Drive
- India's Active caseload currently stands at 16,400
- Active cases stand at 0.04%
- Recovery Rate currently at 98.75%
- 2,467 recoveries in the last 24 hours increases Total Recoveries to
4,25,84,710
- 1,569 new cases recorded in the last 24 hours
- Daily positivity rate 
- Weekly Positivity Rate 
- 84.44 cr Total Tests conducted so far; 3,57,484 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 191.48  कोटींचा टप्पा पार केला आहे. 2,39,87,395 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.19  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात सक्रीय रुग्णभार सध्या 16,400 इतका आहे,तो देशाच्या एकूण रुग्णसंख्येच्या तुलनेत 0.04% इतका आहे.
परिणामी, भारतात रुग्ण बरे होण्याचा दर 98.75% आहे.गेल्या 24 तासांत 2,467 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,84,710 झाली आहे.
गेल्या 24 तासात 1,569 नव्या कोरोना रुग्णांची नोंद झाली.
गेल्या 24 तासात एकूण 3,57,484 चाचण्या करण्यात आल्या. भारताने आतापर्यंत एकूण 84.44  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.59% तर दैनंदिन पॉझिटिव्हिटी दर 0.44% आहे.
इतर अपडेट्स :
S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
पंतप्रधान कार्यालय
उद्या म्हणजे 31 जुलैला सकाळी 11 वाजता होणारा ‘मन की बात’ कार्यक्रम सर्वांनी ऐकण्याचे पंतप्रधानांचे जनतेला आवाहन
‘मन की बात’ च्या बुकलेट ची जून आवृत्ती पंतप्रधानांनी केली शेअर
पंतप्रधानांचा जनतेशी होणारा मासिक संवादात्मक कार्यक्रम, ‘मन की बात’ उद्या म्हणजेच 31 जुलै रोजी सकाळी 11 वाजता प्रसारित होणार आहे. हा कार्यक्रम सर्वांनी आवर्जून ऐकावा, असे आवाहन पंतप्रधानांनी केले आहे.
तसेच, जून महिन्यातील मन की बात कार्यक्रमाचे बुकलेट देखील पंतप्रधानांनी ट्वीटरवरुन शेअर केले आहे. याच्या मुखपृष्ठावर भारताचे अंतराळातील स्थान, क्रीडाक्षेत्रातील नेत्रदीपक कामगिरी, रथ यात्रा, आणि इतर गोष्टींचा समावेश आहे.
“उद्या सकाळी होणारा ‘मन की बात’ कार्यक्रम आपण सर्वांनी आवर्जून ऐकावा, अशी माझी सर्वांना विनंती आहे. गेल्या महिन्याच्या मन की बात कार्यक्रमाचे बुकलेट देखील मी तुमच्यासोबत शेअर करतो आहे. यात भारताचे अंतराळातील स्थान, क्रीडाक्षेत्रातील नेत्रदीपक कामगिरी, रथ यात्रा, आणि इतर गोष्टींचा समावेश आहे. “
असे ट्वीट पंतप्रधानांनी केले आहे.
आरोग्य आणि कुटुंब कल्याण मंत्रालय
देशातील एकूण कोविड -19 प्रतिबंधक लसीकरणाने आतापर्यंत पार केला 181.89 कोटी मात्रांचा टप्पा
12 ते 14 वयोगटातील 52 लाखापेक्षा जास्त किशोरवयीन मुलांचे लसीकरण
भारतातील उपचाराधीन रुग्णांची संख्या आज 23,087 इतकी कमी झाली; भारताच्या आतापर्यंतच्या एकूण रुग्णसंख्येच्या तुलनेत ती 0.05%
गेल्या 24 तासात देशभरात 1,778 नव्या कोरोना रुग्णांची नोंद
रुग्ण बरे होण्याचा दर सध्या 98.75%
साप्ताहिक पॉझिटिव्हिटी दर 0.36%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 181.89  कोटी लसींच्या मात्रांचा टप्पा पार केला आहे. 2,14,87,809 सत्रातून हे लसीकरण करण्यात आले आहे.
12 ते 14 वयोगटासाठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 52 लाखापेक्षा जास्त  किशोरवयीन मुलांना कोविड प्रतिबंधक लसीची पहिली मात्रा देण्यात आली आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10403185
|
|
2nd Dose
|
|
9992561
|
|
Precaution Dose
|
|
4379371
|
|
FLWs
|
|
1st Dose
|
|
18412362
|
|
2nd Dose
|
|
17492689
|
|
Precaution Dose
|
|
6703788
|
|
Age Group 12-14 years
|
|
1st Dose
|
|
5210775
|
|
Age Group 15-18 years
|
|
1st Dose
|
|
56396784
|
|
2nd Dose
|
|
36118886
|
|
Age Group 18-44 years
|
|
1st Dose
|
|
553950209
|
|
2nd Dose
|
|
460840292
|
|
Age Group 45-59 years
|
|
1st Dose
|
|
202637680
|
|
2nd Dose
|
|
184111064
|
|
Over 60 years
|
|
1st Dose
|
|
126660199
|
|
2nd Dose
|
|
114677771
|
|
Precaution Dose
|
|
10927618
|
|
Precaution Dose
|
|
2,20,10,777
|
|
Total
|
|
1,81,89,15,234
देशात कोविड रुग्णसंख्या सातत्याने कमी होत आहे. सध्या ती 23,087 इतकी कमी झाली आहे, ती देशाच्या आतापर्यंतच्या एकूण रुग्णसंख्येच्या तुलनेत 0.05% इतकी आहे.
देशातील रुग्ण बरे होण्याचा दर 98.75% झाला आहे.
गेल्या 24 तासांत 2,542 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  4,24,73,057 झाली आहे.
गेल्या 24 तासात देशभरात 1,778 नव्या कोरोना रुग्णांची नोंद झाली.
गेल्या 24 तासात एकूण 6,77,218 चाचण्या करण्यात आल्या. देशात आतापर्यंत एकूण 78.42  कोटींहून अधिक चाचण्या करण्यात आल्या आहेत.
साप्ताहिक आणि दैनंदिन पॉझिटिव्हिटी दरातही सातत्याने घट झाली आहे. साप्ताहिक पॉझिटिव्हिटी दर सध्या 0.36% तर दैनंदिन पॉझिटिव्हिटी दर 0.26% आहे.
आरोग्य आणि कुटुंब कल्याण मंत्रालय
देशभरात जेनेरिक औषधांची 5440 दुकाने कार्यरत
नवी दिल्ली, 23 जुलै 2019
प्रधानमंत्री भारतीय जनौषधी योजनेंतर्गत देशभरात एकूण 5440 दुकाने कार्यरत असून त्यामधून लोकांना परवडण्याजोग्या दरात औषधांची विक्री केली जात आहे. उत्तर प्रदेशात सर्वाधिक 840 दुकाने असून त्याखालोखाल तमिळनाडूत 539 आणि कर्नाटकमध्ये 524 दुकाने आहेत. औषधे व सौंदर्यप्रसाधने कायदा 1940 अंतर्गत जेनेरिक औषधे या प्रकाराची कोणतीही व्याख्या नमूद केलेली नाही. मात्र, जेनेरिक औषधे म्हणजे एखाद्या ब्रँडेड औषधात जे घटक असतात तेच घटक त्याच स्वरुपात आणि मात्रेमध्ये तितक्याच प्रभावी पद्धतीने कार्य करणारी औषधे असतात. त्यांची किंमत ब्रँडेड औषधांच्या तुलनेत खूपच कमी असते. वैद्यकीय व्यावसायिकांनी रुग्णांना उपचाराच्या वेळी अशा प्रकारची औषधे सुचवावीत असा नियम भारतीय वैद्यकीय परिषदेने केला असून त्याबाबतची अधिसूचना 2016 मध्ये जारी केली होती. 2017 मध्येही पुन्हा एकदा या आशयाचे परिपत्रक जारी करण्यात आले असल्याची माहिती केंद्रीय आरोग्य व कुटुंबकल्याण राज्यमंत्री अश्विनीकुमार चौबे यांनी आज राज्यसभेत एका प्रश्नाच्या लेखी उत्तरात दिली.
S.Tupe/S.Patil/P.Malandkar
(Visitor Counter : 109
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 29 ऑगस्ट 2022
|
|
- 211.91 cr Total Vaccine doses  have been administered so far under Nationwide Vaccination Drive
- 24,70,330 doses administered in last 24 hours
- India's Active caseload currently stands at 84,931
- Active cases stand at 0.19%
- Recovery Rate currently at 98.62%
- 9,206 recoveries in the last 24 hours increases Total Recoveries to4,38,02,993
- 7,591 new cases recorded in the last 24 hours
- Daily positivity rate 
- Weekly Positivity Rate 
- 88.52 cr Total Tests conducted so far; 1,65,751 tests conducted in the last 24 hours
#Unite2FightCorona#IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या प्राथमिक अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 211.91 कोटी  मात्रांचा टप्पा पार केला.
देशातील 12 ते 14 वर्षे वयोगटातील मुला मुलींकरिता कोविड प्रतिबंधक लसीकरण मोहिम 16 मार्च 2022 रोजी सुरू झाली. आतापर्यंत 4.02 कोटीहून जास्त  किशोरवयीन बालकांना लसीची पहिली मात्रा देण्यात आली. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतात उपचाराधीन रुग्णसंख्या सध्या 84,931 इतकी आहे. ती देशाच्या एकूण रुग्णसंख्येच्या तुलनेत 0.19 % इतकी आहे.
परिणामी, भारतात रुग्ण बरे होण्याचा दर 98.62 % झाला आहे. गेल्या 24 तासात 9,206 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,38,02,993 झाली आहे.
गेल्या 24 तासात कोरोनाचे नवे 7,591 रुग्ण आढळले.
गेल्या 24 तासात एकूण 1,65,751 चाचण्या करण्यात आल्या. भारताने आतापर्यंत एकूण 88.52 कोटींहून अधिक  चाचण्या केल्या आहेत.
देशाचा साप्ताहिक पॉझिटिव्हिटी दर सध्या 2.69 % तर दैनंदिन पॉझिटिव्हिटी दर 4.58 % आहे.
इतर अपडेट्स :-
S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
पंतप्रधान कार्यालय
राष्ट्रीय महामार्ग क्रमांक-334बी वर 40.2 किमी पट्टयात शाश्वत साहित्याचा वापर केल्याबद्दल पंतप्रधानांनी केली प्रशंसा
नवी दिल्ली, 14 जून 2023
वाया गेलेले प्लॅस्टिक आणि फ्लाय ऍश यांसारख्या शाश्वत साहित्याच्या वापराला प्राधान्य देऊन राष्ट्रीय महामार्ग क्रमांक 334बी च्या 40.2 किमी पट्टयाचा किफायतशीरपणा आणि पर्यावरण पूरकता वाढवल्याबद्दल पंतप्रधान नरेंद्र मोदी यांनी प्रशंसा केली आहे. यूपी-हरयाणा सीमेजवळ बाघपतपासून हा पट्टा सुरू होतो आणि हरयाणामध्ये रोहना येथे समाप्त होतो.
केंद्रीय मंत्री नीतीन गडकरी यांच्या एका ट्वीटला उत्तर देताना पंतप्रधान नरेंद्र मोदी यांनी ट्वीट केलेः
"शाश्वत विकास आणि वाढीव कनेक्टिव्हिटी यांची अतिशय सुयोग्य सांगड.यामुळे आर्थिक वृद्धीला देखील चालना मिळेल."
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह मंत्रालय
बेकायदेशीर कारवाया  सुधारणा विधेयक 2019 संसदेत मंजूर
दहशतवादाला धर्म नसतो, दहशतवाद हा मानवतेचा शत्रु; - अमित शहा
नवी दिल्ली, 2 ऑगस्ट 2019
बेकायदेशीर कारवाया  सुधारणा विधेयक 2019 आज राज्यसभेतही संमत झाले. दहशतवाद हा मानवतेचा शत्रू असून आपल्या भूमीवरुन दहशतवादाचा समूळ नायनाट करण्यासाठी भारत कटिबद्ध आहे असा संदेश जावा यासाठी सदनाने हे विधेयक एकमताने संमत करावे असे आवाहन केंद्रीय गृहमंत्री अमित शहा यांनी या विधेयकावरच्या चर्चेला उत्तर देताना केले.
दहशतवादाविरोधात कठोर कायद्यासाठी आम्ही सदैव पाठिंबा दिला आहे आणि या दिशेने कोणतीही सुधारणा करण्यासाठी आम्ही कटिबद्ध आहोत. भारतातून दहशतवादाचा नायनाट करण्यासाठी कठोर कायद्याची आवश्यकता आहे आणि आम्ही नेहमीच याला पाठिंबा देऊ असे गृहमंत्री म्हणाले.
दहशतवादाला कोणताही धर्म नसतो असे सांगून सर्व नागरिकांच्या मूलभूत हक्कांच्या संरक्षणासाठी सरकार कटिबद्ध असल्याचे आश्वासन त्यांनी सभागृहाला दिले.
दहशतवादी कारवाया या संघटनांकडून नव्हे तर व्यक्तींकडून घडवल्या जातात. संघटनेला दहशतवादी संघटना म्हणून जाहीर केल्यानंतर त्या संघटनेचे सदस्य नवी संघटना निर्माण करतात. दहशतवाद ही संपूर्ण जगासमोरची समस्या आहे असे सांगून जगातल्या अनेक देशांनी यासंदर्भात आपापले कायदे तयार केले आहेत. संयुक्त राष्ट्रांसह जगातल्या अनेक देशात व्यक्तीला दहशतवादी घोषित केले जाते असे त्यांनी सांगितले.
या कायद्याचा दुरुपयोग रोखण्यासाठी योग्य ती काळजी घेण्यात आली आहे. कायद्यात सुधारणा केल्यानंतर राष्ट्रीय तपास यंत्रणांच्या महासंचालकांना अशी संपत्ती जप्त करण्याचा अधिकार दिला जात आहे. ज्याचा राष्ट्रीय तपास यंत्रणेद्वारे करण्यात येणाऱ्या चौकशी संदर्भात दहशतवादी संबंध आहे. राज्य पोलिसांचे अधिकार या कायद्यामुळे हिरावून घेतले जात नाहीत असेही गृहमंत्र्यांनी स्पष्ट केले. सध्याच्या कायद्यानुसार राष्ट्रीय तपास यंत्रणेला दहशतवादाशी संबंधित संपत्ती जप्त करण्यासाठी संबंधित राज्याच्या पोलिस महासंचालकांची परवानगी घ्यावी लागते. विभिन्न राज्यात अशी संपत्ती असली तर यांसदर्भातल्या प्रक्रियेला यामुळे उशीर होत असे असेही त्यांनी सांगितले.
B.Gokhale/N.Chitale/P.Malandkar
(Visitor Counter : 415
दूरसंचार आणि माहिती तंत्रज्ञान मंत्रालय
ग्रामनेटच्या माध्यमातून सर्व गावे लवकरच वायफायने जोडली जाणार – संजय धोत्रे
नवी दिल्ली, 26 ऑगस्ट 2019
सर्व गावांना ग्रामनेटच्या माध्यमातून 10 एमबीपीएस ते 100 एमबीपीएस वेगाने वाय-फाय जोडणी पुरवण्याच्या वचनबद्धतेचा सरकारने आज पुनरुच्चार केला. भारतनेट 1 जीबीपीएस कनेक्टिविटी पुरवण्याचे नियोजन करत असून, कनेक्टिविटीचा 10 जीबीपीएसपर्यंत विस्तार होऊ शकतो, असे दूरसंवाद राज्यमंत्री संजय धोत्रे यांनी सांगितले. ते आज नवी दिल्ली येथे सी-डॉटच्या 36व्या वर्धापनदिन समारंभात बोलत होते.
सी-डॉटच्या XGSPON चा यादृष्टीने मोठा उपयोग होणार आहे. स्वयंपूर्ण भारतीय गावाचे स्वप्न पाहिलेल्या महात्मा गांधींची 150वी जयंती साजरी होत असताना, ही झेप त्यांना खऱ्या अर्थाने आदरांजली ठरेल, असे धोत्रे यांनी सांगितले.
सी-डॉटच्या XGSPON, C-Sat-Fi आणि CiSTB या नव्या उत्पादनांचा प्रारंभ आज झाला.
सी-डॉटच्या सी-सॅट-फाय तंत्रज्ञानामुळे देशाच्या कानाकोपऱ्यात कुठल्याही मोबाईल फोनवर, फोन आणि वाय-फाय सुविधा उपलब्ध होईल; ग्रामीण आणि दुर्गम भागातल्या लोकांना याचा मोठा फायदा होईल, असे धोत्रे यांनी सांगितले.
B.Gokhale/S.Kakade/D.Rane
(Visitor Counter : 155
आरोग्य आणि कुटुंब कल्याण मंत्रालय
औषध उत्पादने नियमन क्षेत्रातील सहकार्याबद्दल भारत आणि युनायटेड किंगडम यांच्यामधील सामंजस्य कराराला केंद्रीय मंत्रीमंडळाची मंजूरी
पंतप्रधान नरेंद्र मोदींच्या अध्यक्षतेखालील केंद्रीय मंत्रीमंडळाने औषध उत्पादन नियमन क्षेत्रातील सहकार्याबद्दल भारतातील केंद्रीय औषधी मानक नियंत्रण संस्था  आणि युनायटेड किंगडम मेडिसिन्स आणि हेल्थकेअर प्रॉडक्टस रेग्युलेटरी एजन्सी  यांच्यामधील सामंजस्य कराराला मंजूरी दिली आहे.
सुफळ सहकार्य आणि केंद्रीय औषधी मानक नियंत्रण संस्था  व युनायटेड किंगडमची युनायटेड किंगडम मेडिसिन्स आणि हेल्थकेअर प्रॉडक्टस रेग्युलेटरी एजन्सी  यांच्या आपापल्या आंतरराष्ट्रीय दर्जानुसारच्या औषध निर्मिती क्षेत्रातील बाबींची आखणी करण्यास या सामंजस्य कराराची मदत होईल.
1. सुरक्षा संबधित माहितीचे आदानप्रदान, ज्या दुसऱ्या पक्षाच्या सुरक्षेच्या दृष्टीने महत्वपूर्ण औषधनिर्माण दक्षता माहितीचाही अंतर्भाव. औषधनिर्माण आणि वैद्यकीय उपकरणे यांच्याशी संबधित सुरक्षा यांच्या माहितीचे आदानप्रदान
2. भारत तसेच युकेकडून आयोजित केलेल्या विज्ञान आणि प्रायोगिक परिषदा, सिम्पोजिया, चर्चासत्रे यांच्यात सहभाग
3. उत्तम प्रयोगशाळा , उत्तम क्लिनिकल सेवा , उत्तम उत्पादन सेवा, उत्तम वितरण सेवा , आणि उत्तम औषधीसंबधी दक्षता सेवा  यासंबधीत माहितीचे आदानप्रदान व सहकार्य
4. परस्पर सहमतीच्या क्षेत्रांत क्षमता निर्माण
5. परस्परांच्या नियामक चौकटी समजून घेउन त्यांची गरज आणि प्रक्रियांना चालनास. दोन्ही पक्षांच्या भविष्यकालीन नियमनाला सहकार्य आणि त्यासाठी दोन्हींचाही पुढाकार.
6. औषधी व वैदयकीय उपकरणे या संबंधीत कायदे व नियमन यांच्या माहितीचे आदानप्रदान
7. विनापरवाना आयात-निर्यातीच्या प्रतिबंधासाठी सहाय्याच्या हेतूने माहितीचे आदान प्रदान
8. आंतरराष्ट्रीय मंचांवर सहकार्य
या कराराने दोन्ही बाजूंचे नियमन अधिक चांगल्या प्रकारे समजून घेण्यास मदत होईल आणि औषधी उत्पादनांचे नियमन आणि आंतरराष्ट्रीय मंचावर सहकार्य वाढण्यासाठी मदत होईल.
M.Chopade/V.Sahajrao/P.Kor
नवीन आणि नवीकरणीय ऊर्जा मंत्रालय
बायोगॅस संयंत्रांची उभारणी
केंद्रीय नवीन आणि नुतनीकरणीय उर्जा मंत्रालय खालील योजनांच्या माध्यमातून देशात बायोगॅस संयंत्रांच्या उभारणीला मदत करत आहे:
नवीन राष्ट्रीय बायोगॅस आणि सेंद्रिय खत कार्यक्रमाअंतर्गत लहान आकाराचे बायोगॅस संयंत्र 
बायोगॅसवर आधारित उर्जा निर्मिती  आणि औष्णिक उर्जा उपयोग कार्यक्रम यांच्याअंतर्गत मध्यम आकाराचे बायोगॅस संयंत्र  आणि
शहरी, औद्योगिक आणि कृषी क्षेत्रातील कचरा/ अवशेष आणि महानगरपालिका क्षेत्रातील घन कचरा यांच्याशी संबंधित कार्यक्रमाअंतर्गत  मोठ्या आकाराचे बायोगॅस संयंत्र 
या योजना 31 मार्च 2021 पर्यंत वैध होत्या. त्यानंतर आधी निर्माण झालेल्या जबाबदाऱ्या पूर्ण करण्यासाठी केंद्रीय नवीन आणि नुतनीकरणीय उर्जा मंत्रालयाचा जैव उर्जा कार्यक्रम आर्थिक वर्ष 2021-22 ते 2025-26 या कालावधीसाठी पुढे सुरु ठेवण्यात आला आहे आणि यापुढे कोणत्याही नव्या प्रकल्पाला मान्यता देण्यात आलेली नाही.
जेव्हा वर उल्लेख केलेल्या योजना राबविल्या जात होत्या तेव्हा त्यांना खालीलप्रमाणे केंद्रीय आर्थिक मदत देण्यात आली होती:-
नवीन राष्ट्रीय बायोगॅस आणि सेंद्रिय खत कार्यक्रमाअंतर्गत संयंत्राच्या आकाराप्रमाणे प्रत्येक संयंत्राला 7500 ते 35000 रुपये
बायोगॅसवर आधारित उर्जा निर्मिती आणि औष्णिक उर्जा उपयोग कार्यक्रम यांच्याअंतर्गतउर्जा निर्मितीसाठी प्रती किलोवॉट 25,000/- ते 40,000/- रुपये तर औष्णिक उपयोगासाठी प्रती किलोवॉट12,500/- ते 20,000/- रुपये आणि
कचऱ्यापासून ऊर्जानिर्मिती योजनेअंतर्गत प्रतिदिन 12000 m3 बायोगॅस निर्मितीसाठी 1.0 कोटी रुपये तर प्रतिदिन 4800 किलो बायो-सीएनजी निर्मितीसाठी 4.0 कोटी रुपये
किफायतशीर वाहतुकीसाठी शाश्वत पर्याय कार्यक्रमाअंतर्गत केंद्र सरकार सीबीजी म्हणजे कॉम्प्रेस बायोगॅस वापराला पर्यायी हरित इंधन म्हणून प्रोत्साहन देत आहे. हा निर्माण झालेला सीबीजी तेल आणि वायू विपणन कंपन्या विकत घेत आहेत.
केंद्रीय उर्जा तसेच नवीन आणि नुतनीकरणीय उर्जा मंत्री आर.के.सिंग यांनी लिखित उत्तराद्वारे आज लोकसभेत ही माहिती दिली.
युवा व्यवहार आणि क्रीडा मंत्रालय
कोविड-19 महामारीदरम्यान स्वच्छतेचे महत्त्व अधोरेखित झाले आहे – केंद्रीय मंत्री श्रीपाद नाईक
जागतिक पर्यटनस्थळाच्या नकाशावर अग्रभागी असलेल्या गोव्यात स्वच्छता राखण्याची सर्वांची जबाबदारी
नेहरु युवा केंद्राकडून ‘बॅसिलिका ऑफ बॉम जिसस चर्च’ या जागतिक वारसा स्थळावर स्वच्छता मोहिमेचे आयोजन
पणजी, 19 ऑक्टोबर 2021
कोविड-19 महामारीदरम्यान जगभर स्वच्छतेचे महत्त्व अधोरेखित झाले आहे. त्यामुळे वैयक्तिक स्वच्छता आणि परिसर स्वच्छता ही प्रत्येक नागरिकाची जबाबदारी आहे, असे प्रतिपादन केंद्रीय पर्यटन, बंदरे, नौवहन आणि जलमार्ग राज्यमंत्री श्रीपाद नाईक यांनी केले. श्रीपाद नाईक यांच्या हस्ते नेहरु युवा केंद्राकडून बॅसिलिका ऑफ बॉम जिसस चर्च या जागतिक वारसा स्थळावर आयोजित स्वच्छता मोहिमेचे उद्घाटन करण्यात आले, त्याप्रसंगी ते बोलत होते.
गोवा हे जागतिक पर्यटनस्थळ आहे. त्यामुळे राज्यातील प्रत्येक स्थळ स्वच्छ आणि टापटीप ठेवण्याची सर्वांची जबाबदारी आहे. सार्वजनिक ठिकाणी कचरा टाकू नये, खाद्यपदार्थांची पाकिटे टाकण्यासाठी कचरापेट्यांचा वापर करावा, अशाप्रकारे साध्यासोप्या बाबींमधून आपण स्वच्छता राखू शकतो, असे श्रीपाद नाईक म्हणाले. स्वच्छता हा दैनंदिन आयुष्याचा भाग झाल्यास बरेचसे आजार आपोआप नाहीसे, होतील असेही त्यांनी सांगितले.
नेहरु युवा केंद्र आणि राष्ट्रीय सेवा योजनेच्या माध्यमातून राज्यभर 1 ऑक्टोबरपासून स्वच्छता मोहीम राबवण्यात येत आहे. यात प्रामुख्याने प्लास्टीक कचरा संकलन, ऐतिहासिक आणि प्रमुख स्थळांचे सुशोभीकरण, पारंपरिक जलस्रोतांची निगा या बाबींवर लक्ष केंद्रीत करण्यात येत आहे. राज्यात 3,809 विद्यार्थ्यांचा स्वच्छ भारत मोहिमेत सहभाग आहे.
केंद्रीय युवा व्यवहार आणि क्रीडा मंत्रालयाने क्लीन इंडिया कार्यक्रमासाठी पुढाकार घेतला आहे. देशभर 744 जिल्ह्यातील सहा लाखांपेक्षा अधिक गावांमध्ये नेहरु युवा केंद्र, राष्ट्रीय सेवा योजना आणि युथ क्लबच्या माध्यमातून मोहीम राबवली जात आहे.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102